# Šrilankanski građanski rat

| Šrilankanski građanski rat
 |
| --- |
|  |
|

|  |  |
| --- | --- |
| Datum
 | 23. jul 1983. – 18. maj 2009. 25 godina, 9 mjeseci, 3 sedmice i 4 dana
 |
| Lokacija
 | Šri Lanka |
| Ishod
 | pobjeda Vlade Šri Lanke
* pobunjenička organizacija Oslobodilački tigrovi Tamilskog Elama uništena
* šrilankanska vlada ponovno uspostavlja nadzor nad cijelim otokom
* Tamilska nacionalna alijansa odustaje od zahtjeva za samostalnom državom
 |
| Teritorijalne promjene
 | LTTE je kontrolirala najveći dio sjevera zemlje i pola istočne obale od 2002. do 2008. Godine 2009. je svu teritoriju preuzela vlada.
 |

 |
| Sukobljene strane
 |
|  Šri Lanka
 | LTTE
 |  Indijske mirovne snage (1987–90) |
| Komandanti i vođe
 |
|  Junius Richard Jayawardene (1983–89)
 Ranasinghe Premadasa (1989–93) **†**
 Dingiri Banda Wijetunge (1993–94)
 Chandrika Kumaratunga (1994–2005)
 Mahinda Rajapaksa (2005–2009)

 | Velupillai Prabhakaran (1983–2009) **†** Selvarasa Pathmanathan (2009) |  R. Venkataraman (1987–90)
 Rajiv Gandhi (1987–89) **†**
 V P Singh (1989–90)

 |
| Snage
 |
|  **Oružane snage Šri Lanke**: 95.000 (2001) 118.000 (2002) 158.000 (2003) 151.000 (2004) 111.000 (2005) 150.900 (2006)
 | **LTTE** (ne uključujući pomoćne snage): 6.000 (2001) 7.000 (2003) 11.000 (2005) 8.000 (2006) 7.000 (2007) (uključujući Pomoćne snage): 25.000 (2006) 30.000 (2008)
 |  **Indijske mirovne snage**: 100.000 (vrhunac)
 |
| Žrtve i gubici
 |
| 23.327+ poginulih 60.000+ ranjenih (šrilankanska vojska i policija)
 | 27.000+ LTTE-ovih i drugih tamilskih boraca 11,644 zarobljen
 |  |

**Šrilankanski građanski rat** bio je oružani sukob koji se na otoku Šri Lanka vodio od 1983. do 2009. između vojnih, paravojnih i policijskih snaga Vlade Šri Lanke na jednoj, i tamilskih separatističkih snaga okupljenih oko paravojne organizacije Oslobodilački tigrovi Tamilskog Elama (LTTE) na drugoj strani. Uzroci sukoba su bili u etničkim i vjerskim podjelama između većinskih, pretežno budističkih Sinhaleza na jednoj i manjinskih, pretežno hinduističkih Tamila na drugoj strani, koje su tinjale od sticanja šrilnkanske nezavisnosti. Sukob je otpočeo 1983. godine i, povremenim prekidima trajao do 2009. godine, s time da je u periodu od 1987. do 1990. u njemu kao treća strana sudjelovala i susjedna Indija pod izgovorom "uspostavljanja mira". Sukob su karakterizirale brojne žrtve među civilnim stanovništvom, masakri i etničko čišćenje provođeni od obje strane; tamilski separatisti su, pak, često koristili taktiku samoubilačkih napada, uključujući civilne ciljeve, te je od stranih država LTTE tretirana kao teroristička organizacija. Tamilski separatisti su uspjeli preuzeti nadzor nad velikim dijelom sjevera i istoka Šri Lanke gdje su nastojali stvoriti nezavisnu državu Tamil Eelam. Godine 2002. je uspostavljeno krhko primirje s ciljem pronalaženja političkog kompromisa, ali je ono prekinuto 2006. kada je šrilankanska vojska krenula u svoju posljednju ofenzivu, dijelom koristeći i to što je 2004. katastrofalni cunami izuzetno teško pogodio područja pod tamilskom kontrolom. Do proljeća 2009. su šrilankanske snage preuzele nadzor nad cijelim područjem, a LTTE je objavila prekid ratnih operacija. Tamilska nacionalna alijansa je nakon toga objavila kako odustaje od nezavisne tamilske države i umjesto toga pristaje na tamilski državnopravni entitet u okviru federalne Šri Lanke.

## Izvori